Tšentšik saavutti ensimmäisen arvokisamitalinsa Tukholman EM-kilpailuissa 1958 sijoittuessaan hopealle tuloksella 170 cm. Rooman olympialaisissa 1960 hän sijoittui viidenneksi tuloksella 168 cm jääden kolmen senttimetrin päähän mitalisijasta. Belgradin EM-kilpailuissa 1962 hän sijoittui kuudenneksi tuloksella 164 cm. Tokion olympialaisissa 1964 hän sai pronssia tuloksella 178 cm. Budapestin EM-kilpailuissa 1966 hän voitti kultaa tuloksella 175 cm. Sisäratojen Euroopan mestaruuden Tšentšik voitti Prahassa 1967 tuloksella 176 cm.